ผมเป็นแผลที่ตรงลำตัวอวัยวะเพศครับ ไม่รู้ว่าเป็นแผลอะไร ตอนแรกเป็นเม็ดแดงๆเหมือนสิวขึ้นมาไม่มีอาการเจ็บ แสบ หรือคันเลยตอนนี้กลายเป็นแผลเหมือนแผลถลอก แต่ไม่มีอาการแสบหรือคันเลยครับ ไม่เคยมีเพศสัมพันด้วยครับ ผมควรจะไปหามั้ยครับ ไม่กล้าบอกพ่อแม่ด้วยครับ
สวัสดีค่ะ หากไม่เคยมีเพศสัมพันธ์ ไมว่าจะทางช่องคลอด ทางทวารหนัก หรือการทำออรัลเซ็กส์ การมีแผลที่อวัยวะเพศชาย ก็จะไม่ได้เกิดจากการติดโรคติดต่อทางเพศสัมพันธ์ต่างๆ เช่น เริม ซิฟิลิส แผลริมอ่อน เป็นต้น แต่อาจเกิดจาก- การบาดเจ็บ หากมีประวัติของการบาดเจ็บ เช่น การโดนสิ่งของครูดบาด โดนเล็บข่วน เป็นต้น แต่ไม่น่ามีตุ่มแดงเกิดขึ้นมาก่อน- การแพ้หรือระคายเคืองจากสารเคมีต่างๆ ซึ่งมักทำให้เกิดเป็นผื่นขึ้นมา แต่มักมีอาการคันหรือแสบร่วมด้วย หากมีการเกา ก็อาจแตกออกกลายเป็นแผลได้- การโดนแมลวสัตว์กัดต่อย แต่ก็น่าจะมีอาการคันหรือเจ็บแสบร่วมหากไม่เคยมีเพศสัมพันธ์จริงๆ และแผลมีขนาดเล็ก ไม่มีอาการเจ็บแสบ คัน ก็อาจสังเกตอาการไปก่อน โดยในเบื้องต้น พยายามอย่าให้แผลโดนน้ำ หากโดนน้ำ ก็ควรรีบซีบให้แห้ง อาจใช้ยาฆ่าเชื้อ เช่น โพวิโดน ไอโอดีน ทาบริเวณรอบๆ แผล และไม่ควรไปแกะ เกา ไม่ทาโลชั่นหรือโรยแป้งใกล้กับอวัยวะเพศ ทั้งนี้ หากเป็นแผลที่เกิดจากการบาดเจ็บ ก็น่าจะหายไปในเวลาไม่นานได้เองค่ะ แต่หากผ่านไป 1 สัปดาห์ แผลไม่เล็กลงหรือหายไป หรือแผลกลับใหญ่ขึ้น หรือมีอาการเจ็บ แสบ ปวด หรือเคยมีเพศสัมพันธ์มาก่อน ก็ควรไปพบแพทย์เพื่อตรวจรักษาค่ะ